[{"text_idx": "#000000", "text": "3 kiiret ku\u0308simust: Okupatsioonide muuseum"}, {"text_idx": "#000001", "text": "Ta\u0308na avatakse Okupatsioonide muuseumis kunstnik Jaanus Samma na\u0308itus \u201eNSFW. Esimehe lugu\u201d, mis esindas 2015. aastal Eestit 56. Veneetsia biennaalil. Na\u0308itus jutustab fiktiivse ooperi vormis loo edukast kolhoosiesimehest hu\u0308u\u0308dnimega Esimees, kes mo\u0303isteti 1960. aastate keskpaigas homoseksuaalse tegevuse to\u0303ttu vangi. Videotest, fotodest, ruumi-installatsioonist ja arhiivimaterjalidest koosnev na\u0308itus toob esile No\u0303ukogude perioodi tagakiusamiste grotesksuse, kus riigivo\u0303im kontrollis ka inimeste intiimsfa\u0308a\u0308ri. Feministeerium esitas kolm ku\u0308simust Okupatsioonide muuseumi na\u0308ituste juhile Sander Ju\u0308rissonile."}, {"text_idx": "#000003", "text": "Mo\u0308o\u0308dunud suvel, kui Kaasaegse Kunsti Eestis Keskus po\u0308o\u0308rdus meie poole ideega Jaanuse na\u0308itust Okupatsioonide muuseumis eksponeerida, vo\u0303tsime mo\u0303ningase mo\u0303tlemisaja, et vaagida nii na\u0308itusega kaasnevaid vo\u0303imalikke kitsaskohti kui ka positiivseid tulemusi. Andsime endale aru, et na\u0308ituse avamine meie majas vo\u0303ib tekitada paljudes mo\u0303istmatust ja pahameelt. Teisalt, mis oleks olnud alternatiiv? Kumus vo\u0303i mo\u0303nes kunstigaleriis ja\u0308a\u0308nuks na\u0308itus eelko\u0303ige kunstiskeene siseseks su\u0308ndmuseks, na\u0308ituse so\u0303num va\u0308a\u0308rib aga laiemat ko\u0303lapinda \u2013 dokumentaalsele materjalile tuginedes on Jaanus vorminud teose, mis paneb mo\u0303tlema inimo\u0303igustele ja nendes kanduvatele va\u0308a\u0308rtustele ning visualiseerib autoritaarse rez\u030ciimi teostatud repressioonide laastavat mo\u0303ju indiviidile."}, {"text_idx": "#000004", "text": "Ajaloolasena olen seisukohal, et okupatsioonivo\u0303imude tegevust kajastades on oluline ra\u0308a\u0308kida ko\u0303igi u\u0308hiskonna liikmete ja gruppide vastu suunatud tagakiusamisest, sh va\u0308hemuste represseerimisest, keda no\u0303ukogude okupatsiooni ajal jo\u0303uliselt u\u0308hiskonna hallidele a\u0308a\u0308realadele suruti. Kannatusi ja kannatustest ko\u0303nelemist ei saa ega tohi monopoliseerida ning meie maja peab jutustama ka seni varju ja\u0308a\u0308nud lugusid. Seeto\u0303ttu sobivad kokku ka Jaanuse na\u0308itus ja Okupatsioonide muuseum \u2013 arhiivimaterjalidele toetuv na\u0308itus u\u0308hes sisuka kataloogiga pakub vo\u0303imalust avada u\u0308ht tahku nendest ra\u0308a\u0308kimata lugudest."}, {"text_idx": "#000006", "text": "Loodame su\u0308damest, et na\u0308ituse u\u0308le ka\u0308ivas arutelus kerkivad esile sisu ja kunstniku to\u0303statatud ku\u0308simused, mitte vaidlus homoseksuaalsuse olemuse ja na\u0308ituse sobilikkuse u\u0308le Okupatsioonide muuseumi. \u201cNSFW. Esimehe lugu\u201d visuaalne vorm erineb kahtlemata meie muuseumi harjumuspa\u0308rasest esitlusviisist, kuid ei saa unustada, et tegemist on siiski kunsti-, mitte klassikalise ajaloona\u0308itusega. Kindlasti pole na\u0308itus ood homoseksuaalsusele, autori eesma\u0308rgiks on u\u0308hendada u\u0308hiskondlik debatt LGBTI o\u0303iguste u\u0308le laiema inimo\u0303iguste rikkumise ku\u0308simusega. Ja nii tuleb Jaanuse to\u0308o\u0308d ka vo\u0303tta \u2013 kunstina\u0308itusena, mis po\u0303hineb po\u0303hjalikul uurimisto\u0308o\u0308l ning avab olulisi u\u0308hiskonna ja mineviku valupunkte."}, {"text_idx": "#000007", "text": "Arutasime meeskonnas vo\u0303imalust muuta osaliselt na\u0308ituse videoinstallatsioone, mis ehk enim vaatajates kahetisi tundeid vo\u0303ivad tekitada. Jo\u0303udsime siiski u\u0308hisele seisukohale, et na\u0308itust tsenseerima asudes astuksime vastu meie maja u\u0308hele po\u0303hilisele alusva\u0308a\u0308rtusele \u2013 la\u0308bipaistvusele. On ju ka meie maja ehitatud arhitektide poolt u\u0308leni klaasist, et vastanduda okupatsiooniaja la\u0308bipaistmatusele ja pimedale terrorile. Seejuures tugineb videoteoste sisu otseselt Esimehe toimikule, su\u0308mboliseerides seela\u0308bi ilmekalt ajastu absurdsust ja traagilisust."}, {"text_idx": "#000008", "text": "3. Millisena na\u0308eb muuseum enda tulevikku? Milline vo\u0303iks olla muuseumi suhe erinevate kodanikuliikumistega (na\u0308iteks feministidega)?"}, {"text_idx": "#000009", "text": "Muuseumi avamisel peetud ko\u0303nes kutsus president Lennart Meri nimetama seda hoonet vabaduse majaks, vabaduse muuseumiks, sest vabadust ei ole maailmas kunagi liiga palju ning piir vabaduse ja vabaduse vastaste vahel on no\u0303rk ja habras. 2018. aastal, kui Okupatsioonide muuseumist saab Vabaduse muuseum ehk Vabamu, loodame uue ja laienenud pu\u0308siekspositsiooniga suunata ku\u0308lastajaid hindama demokraatlikke ja inimo\u0303igustest la\u0308htuvaid va\u0308a\u0308rtusi. Saksa ja no\u0303ukogude okupatsioonid pakuvad kristalset o\u0303ppetundi mo\u0303istmaks demokraatliku ja vaba u\u0308hiskonna eeliseid totalitaarsete rez\u030ciimide ees \u2013 mo\u0308o\u0308daniku varal saame va\u0308a\u0308rtustada olevikku ja tulevikku. Seejuures on oluline, et ko\u0303ik mo\u0303istaksid ka enese rolli vabaduse hoidmisel ja kujundamisel \u2013 niivo\u0303rd va\u0308ikeses riigis nagu Eesti ei saa eeldada, et seda keegi teine sinu eest teeb."}, {"text_idx": "#000011", "text": "Na\u0308itus on avatud 15. aprillist 9. oktoobrini 2016. Na\u0308itusele on seatud vanusepiirang \u2013 ei ole soovitatav lastele."}, {"text_idx": "#000016", "text": "Hoia end meie tegemistega kursis"}]